SCB จัดพิธีถวายราชสดุดีในหลวงร.10
SCB จัดพิธีถวายราชสดุดีพระบาทสมเด็จพระเจ้าอยู่หัว และถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ ธนาคารไทยพาณิชย์ สำนักงานใหญ่ รัชโยธิน
29 ก.ค. 2563

เนื่องในโอกาสมหามงคลวันเฉลิมพระชนมพรรษาพระบาทสมเด็จพระเจ้าอยู่หัว ในวันที่ 28กรกฎาคม พุทธศักราช 2563 ธนาคารไทยพาณิชย์ จำกัด (มหาชน) หรือ SCB ได้จัดพิธีถวายราชสดุดีเฉลิมพระเกียรติและถวายพระพรชัยมงคลเบื้องหน้าพระบรมฉายาลักษณ์ โดยมี ดร.วิชิต สุรพงษ์ชัย นายกกรรมการ SCB เป็นประธานในพิธี ร่วมด้วย นายอาทิตย์ นันทวิทยา ประธานเจ้าหน้าที่บริหารและประธานกรรมการบริหาร SCB พร้อมด้วยคณะกรรมการ ผู้บริหาร และพนักงานร่วมในพิธีโดยพร้อมเพรียงกัน เพื่อแสดงออกซึ่งความจงรักภักดี น้อมสำนึกในพระมหากรุณาธิคุณที่ทรงมีต่อพสกนิกรทุกหมู่เหล่าอย่างหาที่สุดมิได้ และเพื่อเป็นการเฉลิมพระเกียรติ พร้อมร่วมลงนามถวายพระพรชัยมงคล ณ ธนาคารไทยพาณิชย์ สำนักงานใหญ่ รัชโยธิน